Kelley Blue Book: Egyetlen márka sem nyert annyi elismerést 2020-ban, mint a Toyota
A Kelley Blue Book augusztus végén összesítette a 2020-as modellévre kiosztott díjakat, elismeréseket és elsőségeket. A Toyota minden más márkánál többször bizonyult a legjobbnak, míg a Lexus a prémium márkák között aratott sikert.

Az észak-amerikai Kelley Blue Book 1926-os alapítása óta az autópiac egyik meghatározó fogyasztótájékoztató szervezetévé vált. A hagyományos mérőszámok (legjobb ár-érték arány, legjobb értéktartás stb.) mellett a fogyasztói szokásokhoz és igényekhez igazodva folyamatosan új mátrixokat dolgoznak ki (a hosszú távú tulajdonlás teljes költségétől kezdve a technológiai tartalmakon át a márkaarculatig), hogy a lehető legteljesebb, legalaposabb tájékoztatásban részesíthessék az új vagy használt autó vásárlásában gondolkodó ügyfeleket.
A szervezet csak idén fél tucat különböző főkategóriában számtalan autót és márkát részesített elismerésben. Habár decemberig még sok idő van hátra, az autóipar (és a vásárlóközönség) mostantól már a 2021-es modellévre koncentrál, így ideje volt összesíteni, melyek voltak az idei év legtöbbször kitüntetett márkái és típusai.
A tízes listában dominálnak az ázsiai gyártók: négy japán és két koreai márka szerepel a legjobbak között. A fennmaradó négy helyen három észak-amerikai brand osztozik egy európaival. Mindössze két prémium márka került be a Top 10-be.
A rangsor élén a Toyota áll, nem kevesebb mint 23 elsőséggel. Ezt leginkább sokoldalúságának és műszaki kiválóságának köszönheti. A gyártmányok megbízhatósága és tartóssága legendás, a belső terek logikusak és könnyen használhatók, a rugózás jellemzően komfortos, az ár/érték arány pedig a legjobbak közé tartozik.
Ráadásul gyakorlatilag nincs olyan ügyfélkör, amelyet meg ne szólítana a márka: robusztus pickupok, sokoldalú szabadidőjárművek, kivételesen takarékos hibrid modellek és remekbe szabott szedánok csábítják a vevőket, kedvező ötéves üzemben tartási költségekkel és irigylésre méltó értéktartással kombinálva.
A Lexus az abszolút rangsorban a hetedik, a prémium márkák között pedig az első helyen végzett az aranyérem-gyűjtésben: gyakorlatilag minden egyes típusa győzni tudott valamilyen megmérettetésben. Különösen a szabadidőjárművek brillíroztak, és ami a prémium márkáknál igazán meglepő, a Lexus kiegyensúlyozottan erős teljesítményt nyújtott az értéktartás és az üzemben tartási költségek terén.
 
A Kelley Blue Book 2020. modellévben legtöbbször kitüntetett márkáinak listája:
1. Toyota
2. Subaru
3. Honda
4. Hyundai
5. Chevrolet
6. Ford
7. Lexus (a prémium kategória legjobbja)
8. Kia
9. Jeep
10. Porsche
 
Az alábbi táblázat a Kelley Blue Book által a 2020. modellévben a Toyota és Lexus típusoknak kiosztott, jelentősebb kategóriaelsőségek közül sorol fel néhányat.
	 
	Toyota
	Lexus

	Legjobb vétel (ár/érték arány)
	 
	• legjobb prémium autó (Lexus ES)

	Legjobb értéktartás
	• legjobb három üléssoros, középkategóriás SUV (Toyota Highlander)
• Legjobb nagy szedán (Toyota Avalon)
• Legjobb hibrid (Toyota Prius Prime/Prius PHEV)
• Legjobb középkategóriás pickup (Toyota Tacoma)
• Legjobb felsőkategóriás pickup (Toyota Tundra)
	• legjobb három üléssoros, középkategóriás prémium SUV (Lexus GX)
• legjobb nagy prémium SUV (Lexus LX)
• Legjobb középkategóriás prémium autó (Lexus ES)
• Legjobb prémium autó (Lexus GS)

	Legjobb családi autók
	• Legjobb két üléssoros SUV (Toyota RAV4)
• Legjobb három üléssoros SUV (Toyota Highlander)
	 

	Legjobb márkaarculat
	• Legjobb pickup márka
	• Legmegbízhatóbb prémium márka

	Legjobb tulajdonlási költség (5 évre vetítve)
	• Legjobb hibrid (Toyota Corolla Hybrid)
• Legjobb középkategóriás pickup (Toyota Tacoma)
	• Legjobb városi prémium SUV (Lexus UX)
• Legjobb kompakt prémium SUV (Lexus NX)
• legjobb két üléssoros, középkategóriás prémium SUV (Lexus RX)

